Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen(komission delegoidun asetuksen (EU)2019/33 17 artiklan 2 ja 3 kohta)

(2021/C 65/14)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti.

TIEDONANTO VAKIOMUUTOKSESTA YHTENÄISEEN ASIAKIRJAAN

”Casa del Blanco”

PDO-ES-A0060-AM02

Tiedonannon päivämäärä: 16.11.2020

HYVÄKSYTYN MUUTOKSEN KUVAUS JA PERUSTELUT

1. Analyyttisten parametrien mukautus uusien lajikkeiden ja nuorien viinien lisäämisen johdosta (tuote-eritelmän 2.1 kohta ja yhtenäisen asiakirjan 3 kohta)

Kuvaus ja perustelut

Kahden uuden lajikkeen (Garnacha ja Airén) lisäämisen sekä näillä ja muilla lajikkeilla tapahtuvan nuorten viinien tuotannon vuoksi analyyttiset parametrit on määriteltävä uudelleen. Tästä syystä valko- ja punaviinien analyyttisia ominaisuuksia on mukautettava näiden uusien viinien osalta.

Suojatun alkuperänimityksen ”Casa del Blanco” maantieteelliseen alueeseen kuuluu yksi Garnacha-lajikkeen viljelyala ja yksi Airén-lajikkeen viljelyala. Näistä ja muista lajikkeista tuotetuissa nuorissa viineissä säilyvät muiden Casa del Blanco SAN-viinien ominaisuudet ja profiili, joihin kuuluu korkea litiumpitoisuus. Kuluttajat haluavat yhä enemmän ainutlaatuisia, hedelmäisiä viinejä, jotka ovat maultaan pehmeitä ja korostavat rypäleen makua. Tämän markkinakysynnän vuoksi pyydämme muuttamaan tuote-eritelmää siten, että siihen lisätään näistä rypälelajikkeista valmistettujen nuorten viinien analyyttiset ominaisuudet.

Muutoksen tyyppi: vakiomuutos

Mukauttamalla viinien analyyttisia ominaisuuksia säilytetään tuote-eritelmässä sallittu viiniluokka eli 17. joulukuuta 2013 annetun asetuksen (EU) N:o 1308/2013 liitteessä VII olevassa II osassa oleva luokka 1. Tällä muutoksella ei näin ollen muuteta, lisätä tai poisteta mitään luokkaa. Tästä syystä tämä muutos ei kuulu kumpaankaan asetuksen (EU) 2019/33 14 artiklan 1 kohdassa tarkoitetuista luokista.

2. Pelkistävää sokeria koskeviin analyyttisiin parametreihin liittyvän terminologian muutos voimassa olevien asetusten mukaisesti (tuote-eritelmän 2.1.1 kohta; muutos ei vaikuta yhtenäiseen asiakirjaan)

Kuvaus ja perustelut

Analyyttinen parametri ”pelkistävät sokerit” on muutettu parametriksi ”kokonaissokeripitoisuus fruktoosina ja glukoosina”17. lokakuuta 2018 annetun komission täytäntöönpanoasetuksen (EU) 2019/34 20 artiklan mukaisesti. Kyseisen artiklan mukaan kokonaissokeripitoisuus fruktoosina ja glukoosina on ilmoitettava.

Muutoksen tyyppi: vakiomuutos

Tällä muutoksella muutetaan termiä, jolla kuvaillaan fyysisiä ja kemiallisia ominaisuuksia, mutta se ei aiheuta mitään muutoksia lopputuotteeseen, vaan tuote säilyttää yhteyttä käsittelevässä kohdassa kuvatut ominaisuutensa ja profiilinsa, jotka ovat syntyneet ihmiseen ja ympäristöön liittyvien tekijöiden välisen vuorovaikutuksen tuloksena. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

3. Aistinvaraisten ominaisuuksien muutokset (tuote-eritelmän 2.2 kohta ja yhtenäisen asiakirjan 3 kohta)

Kuvaus ja perustelut

UNE-EN-ISO 17065 -standardin käyttöönotto sertifiointia varten edellyttää suojattujen viinien aistinvaraisen kuvauksen muuttamista, jotta viinien ominaisuudet voidaan yhdistää kuvailutermeihin, joita arvioidaan UNE-EN-ISO 17025 -standardin mukaisessa maistajaraadissa.

Muutoksen tyyppi: vakiomuutos

Tämä muutos koskee aistinvaraisten ominaisuuksien mukauttamista siten, että niitä voidaan arvioida paremmin aistinvaraisissa analyyseissa. Se ei aiheuta mitään muutoksia tuotteeseen, vaan tuote säilyttää yhteyttä käsittelevässä kohdassa kuvatut ominaisuutensa ja profiilinsa, jotka ovat syntyneet ihmiseen ja ympäristöön liittyvien tekijöiden välisen vuorovaikutuksen tuloksena. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

4. Aistinvaraisten ominaisuuksien määrittely uusista lajikkeista valmistettujen viinien ja nuorten viinien lisäämisen vuoksi (tuote-eritelmän 2.2 kohta; muutos ei vaikuta yhtenäiseen asiakirjaan)

Kuvaus ja perustelut

Kahden uuden lajikkeen (Airén ja Garnacha) lisäämisen sekä näillä ja muilla lajikkeilla tapahtuvan nuorten viinien tuotannon vuoksi näiden viinien aistinvaraiset ominaisuudet on määriteltävä uudelleen.

Suojatun alkuperänimityksen ”Casa del Blanco” maantieteelliseen alueeseen kuuluu yksi Garnacha-lajikkeen viljelyala ja yksi Airén-lajikkeen viljelyala. Näistä ja muista lajikkeista tuotetuissa nuorissa viineissä säilyvät muiden Casa del Blanco SAN-viinien ominaisuudet ja profiili, joihin kuuluu korkea litiumpitoisuus. Kuluttajat haluavat yhä enemmän ainutlaatuisia ja hedelmäisiä viinejä. Tämän markkinakysynnän vuoksi pyydämme muuttamaan tuote-eritelmää siten, että siihen lisätään näistä rypälelajikkeista valmistettujen nuorten viinien analyyttiset ominaisuudet.

Muutoksen tyyppi: vakiomuutos

Lisäämällä näiden lajikkeiden aistinvaraiset ominaisuudet säilytetään tuote-eritelmässä sallittu viiniluokka eli 17. joulukuuta 2013 annetun asetuksen (EU) N:o 1308/2013 liitteessä VII olevassa II osassa oleva luokka 1. Tästä syystä katsotaan, ettei tällä muutoksella muuteta, lisätä tai poisteta mitään viiniluokkaa. Muutos ei siksi kuulu mihinkään asetuksen (EU) 2019/33 14 artiklan 1 kohdassa säädetyistä muutostyypeistä.

5. Valko- ja punaviineihin sovellettavien viininvalmistusmenetelmien muutos (tuote-eritelmän 3 kohta; muutos ei vaikuta yhtenäiseen asiakirjaan)

Kuvaus ja perustelut

Kahden uuden lajikkeen (Airén ja Garnacha) lisäämisen sekä näistä ja muista lajikkeista valmistettavien nuorten viinien uuden tuotantomenetelmän käyttöönoton vuoksi tuotantomenetelmä on määriteltävä uudelleen.

Pakkauksen nimellistilavuus on korotettu vähintään 750 millilitraan.

Edellisissä kohdissa selostettujen seikkojen vuoksi tässä kohdassa esitetään lisättyjä uusia viinityyppejä koskevat erityiset viininvalmistusmenetelmät. Viinien sovittamiseksi nykyisiin kypsyttämistä koskeviin suuntauksiin viiniä on kypsytettävä tynnyreissä, joiden tilavuus on vähintään 225 litraa. Koska eri kokoisille pakkauksille on kuluttajakysyntää, pakkauksen nimellistilavuus on lisäksi korotettu vähintään 750 millilitraan.

Muutoksen tyyppi: vakiomuutos

Tällä muutoksella ei muuteta Casa del Blanco SAN-viinien ominaisuuksia, profiilia tai ominaislaatua. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

6. Maantieteellisellä alueella sijaitsevien rajattujen viininviljelyalueiden tarkistus (tuote-eritelmän 4 kohta; muutos ei vaikuta yhtenäiseen asiakirjaan)

Kuvaus ja perustelut

Airén-rypälelajikkeesta valmistettujen viinien kysyntä on kasvanut lähinnä ulkomaisilla markkinoilla kesäkaudella. Näillä markkinoilla on kysyntää viineille, joiden profiili on raikkaampi, tuoksu kevyempi ja jälkimaku runsaampi ja jotka siten ovat kevyempiä kuin muut, aromaattisemmat lajikkeet. Casa del Blanco SAN-viinien viljelyalueen välittömässä läheisyydessä olevalla maantieteellisellä alueella on viljelyala, jolla viljellään vuosina 1945 ja 1962 istutettuja Airén-lajikkeen viinirypäleitä. Siellä on myös viljelyala, jolla viljellään vuonna 2006 istutettua Garnacha-lajiketta. Molemmat viljelyalat sijaitsevat tuote-eritelmässä kuvattujen viininviljelyalueiden välittömässä läheisyydessä. Suurin osa Garnacha-lajikkeen viljelyalasta on tuote-eritelmässä jo kuvailtujen viininviljelyalueiden ympäröimä. Tästä syystä ja koska näillä viljelyaloilla on samat ominaisuudet kuin rajatulla maantieteellisellä alueella ilmaston, maaperän ja pinnanmuodostuksen suhteen (myös näillä viljelyaloilla on paljon litiumia) pyydämme, että tuote-eritelmää muutetaan siten, että nämä viljelyalat sisällytetään rajattuun alueeseen.

Muutoksen tyyppi: vakiomuutos

Näiden viljelyalojen sisällyttäminen rajattuun maantieteelliseen alueeseen ei aiheuta muutoksia yhteyteen, koska luontoon ja ihmiseen liittyvät tekijät ovat samat sekä laajennetulla että alkuperäisellä rajatulla alueella. Lisäksi Casa del Blanco SAN-viinien ominaisuudet ja profiili säilyvät tuotetuissa viineissä. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

7. Garnacha- ja Airén-lajikkeiden lisääminen (tuote-eritelmän 6 kohta; muutos ei vaikuta yhtenäiseen asiakirjaan)

Kuvaus ja perustelut

Koska tuote-eritelmän viinien kuvausta koskevaan kohtaan on lisätty yksinomaan Airén-rypäleistä valmistettu valkoviini ja useista lajikkeista, joista yksi on Garnacha, valmistettu punaviini, nämä lajikkeet sisällytetään tähän kohtaan.

Muutoksen tyyppi: vakiomuutos

Koska tuote-eritelmän viinien kuvausta koskevaan kohtaan on edellä 1 kohdassa esitetystä syystä lisätty tämä yksinomaan Airén-rypäleistä valmistettu valkoviini ja useista lajikkeista, joista yksi on Garnacha, valmistettu punaviini, myös Airén- ja Garnacha-lajikkeet on lisätty. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

8. Tarkistetut lainsäädäntöviittaukset – tuote-eritelmän 8 kohta. muutos ei vaikuta yhtenäiseen asiakirjaan)

Kuvaus ja perustelut

Tuote-eritelmän 8 kohdan ensimmäisessä ja toisessa alakohdassa olevat viittaukset kumottuihin asetuksiin on korvattu viittauksilla voimassa oleviin asetuksiin. Perinteiset ilmaisut samoin kuin 7. lokakuuta 2011 annetulla kuninkaallisella asetuksella 1363/2011 säänneltyjen viittausten käyttö on päivitetty. Kyseisellä asetuksella pannaan täytäntöön tiettyjen viinialan tuotteiden merkintöjä, esittelyä ja tunnistamista koskeva EU:n lainsäädäntö. Nämä lisäykset on tehty kolmanteen alakohtaan.

Muutoksen tyyppi: vakiomuutos

Tämä muutos johtuu lainsäädännön päivittämisestä. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

9. Tarkistetut lainsäädäntöviittaukset – tuote-eritelmän 9.2 kohta. muutos ei vaikuta yhtenäiseen asiakirjaan)

Kuvaus ja perustelut

Tuote-eritelmän 9.2 kohdan kolmannessa ja yhdeksännessä alakohdassa olevat viittaukset kumottuihin asetuksiin on korvattu viittauksella voimassa oleviin asetuksiin.

Muutoksen tyyppi: vakiomuutos

Tämä muutos johtuu lainsäädännön päivittämisestä. Tämän vuoksi katsotaan, että tämä muutos ei kuulu kumpaankaan asetuksen (EU) 2019/33 14 artiklan 1 kohdassa säädettyyn luokkaan.

YHTENÄINEN ASIAKIRJA

1. Tuotteen nimi

”Casa del Blanco”

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viini(e)n kuvaus

Punaviini

Litiumionien pitoisuus näissä viineissä on jopa kymmenen kertaa korkeampi kuin ympäröivän alueen viineissä. Viljelyalueiden, joilla on havaittu enemmän litiumia, ja korkeampia litiumpitoisuuksia sisältävien viinien välillä on korrelaatiosuhde.

Punaviinit ovat väriltään voimakkaan kirsikan- tai syvänpunaisia, ja niiden aromi on voimakas. Ne ovat maultaan runsaita, meheviä ja voimakkaita.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 12,5 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 16,7 Kokonaisrikkidioksidipitoisuus enintään (mg/litra) 120

Valkoviini

Valkoviinit ovat puhtaita ja kuulaita, niissä on valkoisten hedelmien aromeja, ja niiden väri on oljenkeltainen kullankeltaisin vivahtein. Ne ovat raikkaita ja miellyttäviä, ja niiden hapokkuus on tasapainoinen. Jälkimaku on viipyilevä ja tasapainoinen.

* Kokonaisalkoholipitoisuuden on noudatettava asiaa koskevan EU:n lainsäädännön mukaisia oikeudellisia rajoituksia.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 11,50 Vähimmäishappopitoisuus 6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 16 Kokonaisrikkidioksidipitoisuus enintään (mg/litra) 120

5. Viininvalmistusmenetelmät

a. Erityiset viininvalmistusmenetelmät

Erityinen viininvalmistusmenetelmä

Valkoviinien valmistuksessa rypälemehu, joka saadaan murskaamalla ja puristamalla peratut valkoiset viinirypäleet, saa laskeutua 10–15 oC:n lämpötilassa vähintään 18 tunnin ajan. Tämän jälkeen tapahtuu rypälemehun hallittu käyminen 13–21 oC:n lämpötilassa.

Punaviinien valmistuksessa kunkin rypälelajikkeen alkoholikäyminen suoritetaan erikseen kuorten kanssa vähintään 10 päivän ajan 22–32 oC:n lämpötilassa. Kutakin lajiketta kypsytetään erikseen ranskalaisissa ja amerikkalaisissa tammitynnyreissä vähintään 12 kuukautta, minkä jälkeen viinit sekoitetaan ja niitä kypsytetään pullossa vähintään 12 kuukautta.

b. Enimmäistuotokset

7 500 kg rypäleitä/ha

52,5 hl/ha

6. Rajattu maantieteellinen alue

Tila sijaitsee Manzanaresin kunnassa (Ciudad Real).

7. Pääasiallinen rypälelajike / pääasialliset rypälelajikkeet

CABERNET SAUVIGNON

MERLOT

PETIT VERDOT

SYRAH

TEMPRANILLO – CENCIBEL

8. Yhteyden/yhteyksien kuvaus

Tila sijaitsee 1 080 metrin korkeudessa merenpinnasta. Alueella vallitsee mannerilmasto, jossa ilma on hyvin kuivaa, ja päivän ja yön väliset lämpötilaerot ovat huomattavat kypsymiskauden aikana. Savi- ja kalkkipitoinen maaperä on karu, kivinen ja läpäisee vettä hyvin. Maaperän pH-arvo on noin 8.

Viinit ovat tasapainoisia, ja niiden hapokkuus on hyvä. Niiden alkoholipitoisuus on yleensä suhteellisen korkea, mikä tuottaa raikkaampia viinejä, jotka soveltuvat paremmin vanhennettaviksi. Nämä viinit paranevat vanhetessaan, ja niissä on hapokkaampia tuoreiden hedelmien aromeja sekä kukkaisia ja mineraalisia sävyjä, minkä vuoksi ne muistuttavat enemmän mannermaisia kuin Välimeren alueen viinejä. Aromit ovat keskivoimakkaita. Viinit ovat hienostuneita, tasapainoisia ja raikkaita.

9. Olennaiset lisäedellytykset (pakkaaminen, merkinnät, muut vaatimukset)

EI OLE

Linkki tuote-eritelmään

http://pagina.jccm.es/agricul/paginas/comercial-industrial/consejos_new/pliegos/PC_Mod_Casa_del_Blanco_20200721_mp.pdf

(1) EUVL L 9, 11.1.2019, s. 2.